19-åring sikret Liverpools første seier i årets Europa League
ARTIKKELEN ER OVER TRE ÅR GAMMEL 19-åringen sørget også for at Liverpool fortsatt ikke har tapt en kamp etter at Jürgen Klopp overtok som manager forrige måned. Den tyske manageren løp bort og ga matchvinneren en god klem etter den sterke borteseieren. Ibe scoret kampens eneste mål mot Rubin Kazan i det 52. minutt. Lynvingen mottok ballen fra Robert Firmino, fosset mot hjemmelagets sekstenmeter før han klinket ballen i stolpen og inn. VG Live: Fyldig referat fra kampen– Han er en stor manager. Jeg er veldig heldig som får jobbe med ham. Det er veldig annerledes på trening, sier Ibe til engelske BT om Klopp. – Jeg er veldig fornøyd med å komme til på den ballen og score, beskriver Ibe om sitt første Liverpool-mål. Klopp likte det han så i 19 år gamle Ibe. – Jordon er en spiller med mange kvaliteter og et stort talent, rask, sterk og god til å drible, sa Klopp til Liverpool Echo. – Han har fortsatt mye å lære, men har et flott grunnlag. Han føler seg i slag. Det kunne du se i denne kampen, fortsatte Liverpools manager.I det hele tatt var det overraskende at oppgjøret endte kun 0-1. Liverpool styrte stort sett hele kampen og kom til en rekke store sjanser i den kalde høstvinden i Russland. James Milner klinket ballen i tverrliggeren allerede etter fem minutter. Rett før pause vartet også hjemmelagets keeper, Sergey Ryzhikov, opp med en vanvittig dobbeltredning etter et skudd fra matchvinner Ibe. Jürgen Klopp fikk sin managerdebut for Liverpool i seriekampen mot Tottenham (0-0) forrige måned. Den neste kampen, mot Rubin Kazan hjemme i Europa League, endte 1-1 etter scoringer av Marko Devic (Rubin) og Emre Can.Siden har storklubben spilt fire kamper: 1-1 mot Southampton, 1-0-seier mot Bournemouth og 3-1-seier over Chelsea i Premier League – i tillegg til torsdagens seier. Dermed står Liverpool med tre strake seirer i både liga og cup. Før kveldens kamp sto Liverpool med tre uavgjortresultater på tre kamper i Europa League. Fått med deg denne? Den portugisiske klubben Braga ble fråstjålet alle fotballskoene før viktig bortekamp Jordon Ibe har startet i tre av Liverpools siste Europa League-kamper, men har ikke nytt like stor tillit i Premier League. 19-åringen har kun startet to kamper, men har blitt byttet inn seks ganger på 11 ligakamper. VG oppdaterer saken
(Rubin Kazan – Liverpool 0-1) Etter tre strake uavgjortkamper fikset Jordon Ibe (19) Liverpools første trepoenger i Europa League 2015/2016.